स्कॉलरशिप सहित कई मुद्दों पर प्राचार्यों की मीटिंग आज
जिले के सरकारी स्कूलों में बच्चों को दी जाने वाली स्कॉलरशिप सहित कई मुद्दों पर शनिवार को प्राचार्यों की मीटिंग सुबह 11 बजे से जिला शिक्षा अधिकारी कार्यालय में आयोजित की गई है।
डीईओ धर्मेंद्र कुमार शर्मा ने बताया कि मीटिंग में रेमेडियल क्लासेज का संचालन, अध्यापक संवर्ग के प्रमोशन के लिए ग्रेडेशन लिस्ट का वेरिफिकेशन, आधार रजिस्ट्रेशन कैंप, नि:शुल्क साइकिल वितरण योजना के क्रियान्वयन आदि के विषय में विस्तार से बातचीत की जाएगी। साथ ही राष्ट्रीय मतदाता दिवस के उपलक्ष्य में आयोजित की जाने वाली विभिन्न प्रतियोगिताओं और संकुलों के बारे में भी चर्चा होगी। डीईओ ने सभी संकुल प्राचार्य से कहा है कि वे जानकारी लेकर मीटिंग में पहुंचें, ताकि बैठक में कुछ अहम निष्कर्ष निकल सके।
hin_Deva hin_Deva hin_Deva